[pic] | EURÓPAI BIZOTTSÁG |

Brüsszel, 2010.5.5.

COM(2010)225 végleges

2010/0122 (NLE)

Javaslat:

A TANÁCS RENDELETE

a Koreai Népi Demokratikus Köztársasággal szembeni korlátozó intézkedésekről szóló 329/2007/EK tanácsi rendelet módosításáról

EN

(a Bizottság és az Unió külügyi és biztonságpolitikai főképviselője közös előterjesztése)

INDOKOLÁS

1. Az ENSZ Biztonsági Tanácsának 1718 (2006) sz. és 1874 (2009) sz. határozata alapján a 2006/795/KKBP közös álláspont, illetve a módosított 329/2007/EK tanácsi rendelet a Koreai Népi Demokratikus Köztársasággal (a továbbiakban: Észak-Korea) szembeni korlátozó intézkedéseket léptetett hatályba.

2. Összhangban a 2006/795/KKBP közös állásponttal, a 329/2007/EK rendelet különösen tiltja a Biztonsági Tanács vagy a szankcióbizottság által meghatározottakon kívül bizonyos olyan termékek, anyagok, berendezések, áruk és technológia Észak-Koreának történő szállítását, értékesítését vagy átadását, amelyek hozzájárulhatnak Észak-Korea nukleáris fegyverekhez, egyéb tömegpusztító fegyverekhez vagy ballisztikus rakétákhoz kapcsolódó programjaihoz. Ezeket a termékeket a 329/2007/EK rendelet Ia. melléklete sorolja fel.

3. Észak-Koreának a nukleáris fegyverek terjedésével kapcsolatos folytatódó tevékenységeire tekintettel módosítani kell az Ia. mellékletben szereplő, tiltott termékek listáját a rendelet hathatóságának fenntartása érdekében.

4. E javaslat célja a 329/2007/EK tanácsi rendelet Ia. mellékletének frissítése, valamint a Bizottság felhatalmazása az említett melléklet módosítására.

2010/0122 (NLE)

Javaslat:

A TANÁCS RENDELETE

a Koreai Népi Demokratikus Köztársasággal szembeni korlátozó intézkedésekről szóló 329/2007/EK tanácsi rendelet módosításáról

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 215. cikkének (1) bekezdésére,

tekintettel a Koreai Népi Demokratikus Köztársasággal szembeni korlátozó intézkedésekről szóló 2006/795/KKBP közös álláspontra[1],

tekintettel az Unió külügyi és biztonságpolitikai főképviselője és a Bizottság közös javaslatára,

mivel:

5. Összhangban a 2006/795/KKBP közös állásponttal, a 329/2007/EK rendelet különösen tiltja a Biztonsági Tanács vagy a szankcióbizottság által meghatározottakon kívül bizonyos olyan termékek, anyagok, berendezések, áruk és technológia Észak-Koreának történő szállítását, értékesítését vagy átadását, amelyek hozzájárulhatnak Észak-Korea nukleáris programjához, egyéb tömegpusztító fegyverekhez vagy ballisztikus rakétákhoz kapcsolódó programjaihoz.

6. Ezeket a termékeket, amelyeket hathatóságuk fenntartása érdekében felül kell vizsgálni, a 329/2007/EK rendelet Ia. melléklete sorolja fel.

7. Célszerűségi okokból a Bizottságot fel kell hatalmazni a tiltott áruk és technológiák listájának módosítására a tagállamok által szolgáltatott információk alapján.

8. Ezért a 329/2007/EK rendeletet ennek megfelelően módosítani kell,

ELFOGADTA EZT A RENDELETET:

1. cikk

A 329/2007/EK rendelet a következőképpen módosul:

a) A 13. cikk (1) bekezdése helyébe a következő szöveg lép:

“(1) A Bizottságot fel kell hatalmazni arra, hogy:

a) módosítsa az Ia. mellékletet a Szankcióbizottság vagy az Egyesült Nemzetek Biztonsági Tanácsa által tett megállapítások, illetve a tagállamok által szolgáltatott információk alapján;

b) módosítsa a II. mellékletet a tagállamok által szolgáltatott információk alapján;

c) módosítsa a III. mellékletet – a Szankcióbizottság által esetleg kiadott bármely meghatározás vagy iránymutatás értelmében – a benne foglalt áruk jegyzéke pontosításának vagy módosításának céljából, vagy e mellékletnek – amennyiben szükséges vagy helyénvaló – a 2658/87/EGK rendelet I. mellékletében meghatározott Kombinált Nómenklatúrában foglalt hivatkozási számokkal való kiegészítésére;

d) módosítsa a IV. mellékletet a Szankcióbizottság vagy az Egyesült Nemzetek Biztonsági Tanácsa által tett megállapítások alapján; valamint

e) módosítsa az V. és VI. mellékletet a 2006/795/KKBP közös álláspont II., III., IV. és V. mellékletét érintően hozott határozatoknak megfelelően.”

b) A 329/2007/EK rendelet I. melléklete az e rendelet I. mellékletében megállapítottak szerint módosul.

2. cikk

Ez a rendelet az Európai Unió Hivatalos Lapjában való közzétételét követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, [...]-án/-én.

a Tanács részéről

az elnök […]

I. MELLÉKLET

„Ia. MELLÉKLET

A 2. és 3. cikkben említett áruk és technológia

Egyéb cikkek, anyagok, felszerelések, áruk és technológiák, amelyek hozzájárulhatnak Észak-Korea nukleáris fegyverekhez, egyéb tömegpusztító fegyverekhez vagy ballisztikus rakétákhoz kapcsolódó programjaihoz

1. Ellenkező értelmű megjegyzés hiányában a „Leírás” oszlopban szereplő hivatkozási számok a kettős felhasználású termékek és technológiák azon leírásaira vonatkoznak, amelyeket a 428/2009/EK rendelet I. melléklete határozott meg.

2. A „Kapcsolódó termék a 428/2009/EK rendelet I. mellékletéből” elnevezésű oszlopban található hivatkozási szám jelzi, hogy a terméknek a „Leírás” elnevezésű oszlopban megadott tulajdonságai kívül esnek a hivatkozott kettős felhasználású termék leírásában megadott paramétereken.

3. Az ’egyszeres idézőjelbe’ tett kifejezések fogalommeghatározása az adott termékhez tartozó műszaki megjegyzéseknél található.

4. A „normál idézőjelbe” tett kifejezések fogalommeghatározása megtalálható a 428/2009/EK rendelet I. mellékletében.

Általános megjegyzések

1. Az e mellékletben szereplő tilalmak tárgya nem kerülhető meg olyan tilalom alá nem tartozó áruk (például termelőüzemek) kivitelével, amelyek egy vagy több tilalom alá tartozó alkatrészt tartalmaznak, ha a tilalom alá tartozó alkatrész vagy alkatrészek az áruk alapvető elemei és ténylegesen eltávolíthatók vagy más célra felhasználhatók.

Megj.: Annak eldöntése során, hogy a tilalom alá tartozó alkatrész vagy alkatrészek lényeges elemnek minősíthetők-e, mérlegelni kell a mennyiséget, az értéket és az alkalmazott műszaki know-how-t, valamint azokat az egyéb speciális körülményeket, amelyek a tilalom alá tartozó alkatrészt vagy alkatrészeket a beszerzendő áru alapvető elemévé teszik.

2. Az e mellékletben megnevezett áruk lehetnek újak és használtak is.

Általános technológiai megjegyzés (ÁTM)

(A C. résszel együtt értelmezendő.)

1. A B. rész rendelkezéseivel összhangban történik az olyan „technológiák” értékesítésének, szállításának, átadásának vagy kivitelének tilalma, amelyek „szükségesek” az azon áruk „fejlesztéséhez”, „előállításához” és „felhasználásához”, melyek értékesítésének, szállításának, átadásának vagy kivitelének tilalma az alábbi A. rész (Áruk) szerint történik.

2. A tilalom alá eső termékek „fejlesztéséhez”, „előállításához” és „felhasználásához” szükséges „technológia” akkor is tilalom alatt marad, ha az a tilalom alá nem tartozó termékekhez is alkalmazható.

3. A tilalom nem terjed ki a nem tiltott termékek üzembe helyezéséhez, működtetéséhez, karbantartásához (teszteléséhez) és javításához minimálisan szükséges „technológiára”.

4. A „technológiaátadás” tilalma nem vonatkozik a „nyilvánosan hozzáférhető információkra”, valamint a „tudományos alapkutatásra”, illetve a szabadalmi bejelentésekhez minimálisan szükséges információkra.

A. ÁRUK

NUKLEÁRIS ANYAGOK, LÉTESÍTMÉNYEK ÉS BERENDEZÉSEK

I.A0. Áruk

Szám | Leírás | Kapcsolódó termék a 428/2009/EK rendelet I. mellékletéből |

I.A0.001 | Üregkatódos lámpák az alábbiak szerint: a. Üregkatódos jódlámpa, tiszta szilíciumból vagy kvarcból készült ablakkal; b. Üregkatódos uránlámpák. |

I.A0.002 | Faraday-izolátorok 500 nm – 650 nm hullámhossz-tartományban |

I.A0.003 | Optikai rácsok 500 nm – 650 nm hullámhossz tartományban |

I.A0.004 | Optikai szálak 500 nm – 650 nm hullámhossz-tartományban, tükröződésgátló réteggel bevonva az 500 nm – 650 nm hullámhossz-tartományban, és 0,4 mm-nél nagyobb, de 2 mm-nél kisebb magátmérővel. |

I.A0.005 | Atomreaktor-edény alkatrészei és tesztberendezése – a 0A001 alatt meghatározottaktól eltérőek – az alábbiak szerint: a. Szigetelések; b. Belső alkatrészek; c. Felszerelés szigeteléshez, teszteléshez és méréshez; | 0A001 |

I.A0.006 | A 0A001.j vagy 1A004.c alatt meghatározottaktól eltérő radioaktív anyagok és nukleáris eredetű sugárzás észlelésére, azonosítására vagy mennyiségi meghatározására tervezett nukleáris észlelőrendszerek és a kifejezetten ezekhez tervezett alkatrészek. Megjegyzés: A személyi eszközök tekintetében lásd az alábbi I.A1.004 bejegyzést. | 0A001.j. 1A004.c. |

I.A0.007 | A 0B001.c.6., 2A226 vagy 2B350 alatt meghatározottaktól eltérő, csőmembrános tömítésű, alumíniumötvözetből vagy rozsdamentes (304, 304L vagy 316 L típusú) acélból készített szelepek. | 0B001.c.6.2A226 2B350 |

I.A0.008 | A 6A005.e alatt meghatározottaktól eltérő, 20 °C-on 10-6 K-1 vagy annál kisebb termikus tágulási koefficienssel rendelkező szubsztrátumokból (pl. olvasztott kvarc vagy zafír) készült lézer tükrök. Megjegyzés: Ez a termék nem foglalja magában a speciálisan csillagászati alkalmazásokra tervezett optikai rendszereket, kivéve, ha a tükrök olvasztott szilícium-dioxidot tartalmaznak. | 0B001.g.5. 6A005.e. |

I.A0.009 | A 6A005.e.2 alatt meghatározottaktól eltérő, 20ºC-on 10-6 K-1 vagy annál kisebb termikus tágulási koefficienssel rendelkező szubsztrátumokból (pl. olvasztott kvarc) készült lézerlencsék. | 0B001.g. 6A005.e.2. |

I.A0.010 | A 2B350.h.1 alatt meghatározottaktól eltérő csövek, csővezetékek, karimák, nikkelből készült vagy nikkellel bevont, vagy 40 súlyszázaléknál több nikkelt tartalmazó nikkelötvözetből készült szerelvények. | 2B350 |

I.A0.011 | A 0B002.f.2. vagy 2B231 alatt meghatározottaktól eltérő vákuumszivattyúk az alábbiak szerint: a. 400 l/s vagy ennél nagyobb térfogatáramú turbomolekuláris szivattyúk; b. 200 m3/h-nál nagyobb szívókapacitású Roots-féle elővákuum-szivattyú; c. Csőmembrános tömítésű, száraz üzemű csigakompresszor és csőmembrános tömítésű, száraz üzemű, vákuumos csigaszivattyúk. | 0B002.f.2. 2B231 |

I.A0.012 | Árnyékolt zárt kamrák radioaktív anyagok manipulációjához, tárolásához és kezeléséhez (forró kamrák). | 0B006 |

I.A0.013 | A 0C001 alatt meghatározottaktól eltérő „természetes urán” vagy „szegényített urán” vagy tórium, fém, ötvözet, vegyület vagy koncentrátum formájában és bármilyen más anyag, amely fent említettek közül egyet vagy többet tartalmaz. | 0C001 |

I.A0.014 | Robbantókamrák több mint 2,5 kg TNT-vel ekvivalens abszorpciós kapacitással. |

KÜLÖNLEGES ANYAGOK ÉS KAPCSOLÓDÓ BERENDEZÉSEK

I.A1. Áruk

Szám | Leírás | Kapcsolódó termék a 428/2009/EK rendelet I. mellékletéből |

I.A1.001 | Bármilyen mennyiségű, 90 %-osnál nagyobb tisztaságú bisz(2-etilhexil)foszforsav (HDEHP vagy D2HPA) Chemical Abstracts Service indexszám (CAS-szám): [CAS 298-07-7] oldószer. |

I.A1.002 | 95 %-osnál nagyobb tisztaságú fluorgáz CAS-szám: [7782-41-4]. |

I.A1.003 | Gyűrű alakú, 400 mm vagy annál kisebb belső átmérőjű zárak és tömítések a következő anyagok egyikéből: a. Vinilidén-fluorid kopolimerek, amelyek nyúlás nélkül 75 vagy annál nagyobb százalékban béta kristályszerkezetűek; b. Fluorozott poliimidek, amelyek legalább 10%-ban kombinált fluort tartalmaznak; c. Fluorozott foszfazán elasztomerek, amelyek legalább 30 súlyszázalékban kombinált fluort tartalmaznak; d. Poli(klór-trifluor-etilén) (PCTFE, pl.: Kel-F ®); e. Fluorelasztomerek (pl. Viton ®, Tecnoflon ®); f. Poli(tetra-fluoretilén) (PTFE). | 1A001 |

I.A1.004 | Nukleáris eredetű sugárzás észleléséhez használt – az 1A004.c. alatt meghatározottaktól eltérő – személyi eszközök, köztük a személyi doziméterek. | 1A004.c. |

I.A1.005 | 100 g fluor/h-nál nagyobb kapacitású, fluorgyártásra szolgáló – az 1B225 alatt meghatározottaktól eltérő – elektrolíziscellák. | 1B225 |

I.A1.006 | Az 1A225 vagy az 1B231 alatt meghatározottaktól eltérő, trícium nehézvízből történő kinyerésére vagy nehézvíz előállítására szolgáló, kifejezetten a hidrogén és a víz közötti hidrogénizotóp cserereakció elősegítésére használható platina-, palládium- vagy ródiumbevonatú katalizátorok. | 1A225 1B231 |

I.A1.007 | Az 1C002b.4 vagy 1C202.a alatt meghatározottaktól eltérő, nyers vagy félkész formában lévő alumínium vagy alumíniumötvözetek, amelyek az alábbi tulajdonságok egyikével rendelkeznek: a. 293 K (20 oC) hőmérsékleten legalább 460 MPa szakítószilárdság elérésére „képesek”; or b. 298 K (25 °C)-on húzószilárdságuk legalább 415 MPa. Műszaki megjegyzés: A „képesek” kifejezés egyaránt vonatkozik a hőkezelés előtti, illetve utáni ötvözetre is. | 1C002.b.4. 1C202.a. |

I.A1.008 | Valamennyi típusú és formájú, az 1C003.a. alatt meghatározottaktól eltérő, mágneses fém, amelynek „kiindulási relatív permeabilitása” legalább 120000, a vastagsága pedig 0,05 mm és 0,1 mm közötti. Műszaki megjegyzés: A „kiindulási relatív permeabilitás” mérését teljesen kilágyított anyagokon kell végezni. | 1C003.a. |

I.A1.009 | Az 1C010.a., 1C010.b., 1C210.a. vagy 1C210.b. alatt meghatározottaktól eltérő „szálas és rostos anyagok”, az alábbiak szerint: a. Aramid-„szálas és rostos anyagok”, amelyek rendelkeznek az alábbi jellemzők valamelyikével: 1. 10 × 106 m-nél nagyobb „fajlagos modulus”; vagy 2. A „fajlagos szakítószilárdság” meghaladja a 17 × 104 m-t; b. Üveg-„szálas és rostos anyagok”, amelyek rendelkeznek az alábbi jellemzők egyikével: 1. 3,18 × 106 m-nél nagyobb „fajlagos modulus”; vagy 2. A „fajlagos szakítószilárdság” meghaladja a 76,2 × 103 m-t; c. Hőre keményedő gyantával impregnált, az alábbi I.A1.010.a alatt meghatározottaktól eltérő üveg-„szálas vagy rostos anyagokból” készült folytonos „fonalak”, „előfonatok”, „kócok” vagy „szalagok”, amelyek szélessége nem haladja meg a 15 mm-t (prepregek). | 1C010.a. 1C010.b. 1C210.a. 1C210.b. |

d. Szén „szálas vagy rostos anyagok”; e. Hőre keményedő gyantával impregnált, szén-„szálas vagy rostos anyagokból” készült folytonos „fonalak”, „előfonatok”, „kócok”, vagy „szalagok”; f. Poliakrilnitril (PAN) folytonos „fonalak”, „előfonatok”, „kócok”, vagy „szalagok”. g. Para-aramid „szálas vagy rostos anyagok” (Kevlar® és más Kevlar®-szerű). |

I.A1.010 | Gyantával vagy terpentingyantával impregnált szálak (prepregek), fém- vagy szénbevonatú rostok (preformok) vagy „szénszál preformok”, az alábbiak szerint: a. A fenti I.A1.009 alatt meghatározott „szálas vagy rostos anyagokból” készültek; b. Az 1C010.a., az 1C010.b. vagy az 1C010.c. alatt meghatározott, repülőgép-szerkezetek vagy rétegelt lemezek javítására szolgáló, epoxigyanta „mátrix”-szal impregnált szén „szálas- vagy rostanyagok” (prepregek), ahol az egyes lemezek mérete egyenként nem haladja meg az 50 cm × 90 cm-t. c. Az 1C010.a., 1C010.b. vagy 1C010.c. alatt meghatározott, fenol- vagy epoxigyantával impregnált prepregek, amelyeknél az üvegesedés átmeneti hőmérséklete (Tg) kevesebb, mint 433 K (160 °C), és a kezelési hőmérséklet pedig alacsonyabb, mint az üvegesedés átmeneti hőmérséklete. | 1C010 1C210 |

I.A1.011 | Az 1C107 alatt meghatározottaktól eltérő, szilícium-karbid erősítésű kerámia kompozit anyagok, amelyek „rakétákban” felhasználhatók orrkúpokhoz, visszatérő egységekhez és fúvóka terelőlapokhoz. | 1C107 |

I.A1.012 | Használaton kívül |

I.A1.013 | Az 1C226 alatt meghatározottaktól eltérő tantál, tantál-karbid, volfrám, volfrám-karbid és ötvözeteik, amelyek rendelkeznek mindkét alábbi jellemzővel: a. Olyan alakúak, amelyben henger- vagy gömbszimmetrikus üreg (ideértve a hengercikk-alakú üreget is) van és ennek belső átmérője 50 mm és 300 mm között van; valamint b. Tömegük több mint 5 kg. | 1C226 |

I.A1.014 | Kobalt, neodímium vagy szamárium „elemi porai”, illetve ezek ötvözetei vagy keverékei, amelyek legalább 20 tömegszázalékban tartalmaznak kobaltot, neodímiumot vagy szamáriumot, 200 μm-nél kisebb részecskemérettel. Műszaki megjegyzés: Az „elemi por” egy adott elem nagy tisztaságú pora. |

I.A1.015 | Tiszta tributilfoszfát (TBP) [CAS-szám: 126-73-8] vagy bármilyen keverék, amely több mint 5 tömegszázalék TBP-t tartalmaz. |

I.A1.016 | Az 1C116 vagy 1C216 alatt meghatározottaktól eltérő martenzites acél. Műszaki megjegyzések: 1. A „képes” fogalom egyaránt vonatkozik a hőkezelés előtti, illetve utáni martenzites acélra is. 2. A marazsing acélok általában magas nikkel- és nagyon alacsony széntartalmú vasötvözetek, amelyek esetében helyettesítő vagy kiválást elősegítő elemekkel érik el az ötvözet szilárdságát és kiválásos keményedését. | 1C116 1C216 |

I.A1.017 | A következő fémek, fémporok és anyagok: a. Az 1C117 alatt meghatározottaktól eltérő, 500μm (mikrométer) vagy annál kisebb átmérőjű, egységesen gömbölyű vagy atomizált részecskékből álló volfrám és volfrámötvözetek 97 vagy annál nagyobb tömegszázalék volfrámtartalommal; b. Az 1C117 alatt meghatározottaktól eltérő, 500μm vagy annál kisebb átmérőjű, egységesen gömbölyű vagy atomizált részecskékből álló molibdén és molibdénötvözetek 97 vagy annál nagyobb tömegszázalék molibdéntartalommal; c. Az 1C226 alatt meghatározottaktól eltérő, alábbi anyagösszetételű szilárd volfrámanyagok: 1. Volfrám és 97 vagy annál nagyobb súlyszázalék volfrámot tartalmazó ötvözetek; 2. Rézzel infiltrált, 80 vagy annál nagyobb súlyszázalék volfrámot tartalmazó volfrám; or 3. Ezüsttel infiltrált, 80 vagy annál nagyobb súlyszázalék volfrámot tartalmazó volfrám. | 1C117 1C226 |

I.A1.018 | A következő vegyi összetételű, az 1C003 alatt meghatározottaktól eltérő puha mágnesötvözetek: a 30 % és 60 % közötti vastartalom; and b 40 % és 60 % közötti kobalttartalom. | 1C003 |

I.A1.019 | Használaton kívül |

I.A1.020 | Villamos kisülésű gépekben (EDM) való felhasználásra tervezett vagy arra alkalmasnak minősített, a 0C004 vagy az 1C107.a. alatt meghatározottaktól eltérő grafit. | 0C004 1C107a |

ANYAGFELDOLGOZÁS

I.A2. Áruk

Szám | Leírás | Kapcsolódó termék a 428/2009/EK rendelet I. mellékletéből |

I.A2.001 | A 2B116 alatt meghatározottaktól eltérő rázóvizsgálati rendszerek, berendezések és azok alkatrészei: a. Digitális szabályozóval rendelkező, visszacsatolást vagy zárthurkú technikát alkalmazó rázóvizsgálati rendszerek, amelyek képesek valamely rendszert 0,1 g rms-nek megfelelő vagy azt meghaladó effektív gyorsulással a 0,1 Hz és 2 kHz közötti teljes tartományban rázni, és »csupasz asztalon« mérve képesek 50 kN-nak megfelelő vagy azt meghaladó erő közlésére; b. Az a. alatt meghatározott rázóvizsgálati rendszerekkel történő felhasználásra tervezett digitális szabályozók, a kifejezetten az 5 kHz-et meghaladó „valós idejű szabályozási sávszélességre” tervezett rázóvizsgálati „szoftverekkel”, Műszaki megjegyzés: A „valós idejű szabályozási sávszélesség” azt a maximális sebességet jelenti, amellyel a szabályozó mintavételezés, adatfeldolgozás és vezérlőjel-továbbítás teljes ciklusait képes végrehajtani. | 2B116 |

c. Az a. alatt meghatározott rázóvizsgálati rendszerekben használható rázóberendezések (rázóegységek) kapcsolódó erősítővel vagy anélkül, amelyek 'csupasz asztalon' mérve képesek 50 kN-nak megfelelő vagy azt meghaladó erő közlésére; d. Az a. alatt meghatározott rázóvizsgálati rendszerekben használható teszt darab tartószerkezetek és elektronikus egységek, amelyeket arra terveztek, hogy a többszörös rázóegységeket olyan rendszerben kombinálják, amely 'csupasz asztalon' mérve képes 50 kN-nak megfelelő vagy azt meghaladó effektív kombinált erő közlésére. Műszaki megjegyzés: A 'csupasz asztal' tartozékok vagy rögzítők nélküli sima asztalt vagy felületet jelent. |

I.A2.002 | A 2B001.c. vagy 2B201.b. alatt meghatározottaktól eltérő köszörűgépek, amelyeknek az ISO 230/2 (1988)1 vagy az annak megfelelő nemzeti szabvány szerint mért pozicionálási pontossága, „az összes lehetséges kompenzációt figyelembe véve”, bármely lineáris tengely mentén nem nagyobb (jobb), mint 15 μm. 1 A pozícionálási pontosságot ISO 230/2 (1997) szerint mérő gyártóknak konzultálniuk kell a letelepedési helyük szerinti tagállam illetékes hatóságával. | 2B001.c. 2B201.b. |

I.A2.002a | Kifejezetten a fentebb a 2B001, a 2B201 vagy az I.A2.002 alatt meghatározott szerszámgépekhez tervezett alkatrészek és számjegyvezérlők. |

I.A2.003 | Kiegyensúlyozó gépek és kapcsolódó berendezések, az alábbiak szerint: a. Fogorvosi vagy egyéb gyógyászati berendezésekhez tervezett vagy módosított kiegyensúlyozó gépek, amelyek rendelkeznek az alábbi jellemzők mindegyikével: 1. Nem képesek 3 kg-nál nagyobb tömegű rotorok/szerelvények kiegyensúlyozására; 2. Képesek 12 500 ford./percnél nagyobb fordulatszámon rotorokat/szerelvényeket kiegyensúlyozni; 3. Képesek a kiegyensúlyozatlanságot két vagy több síkban kijavítani; valamint 4. Képesek a rotort annak tömegére vonatkoztatott 0,2 g x mm/kg mértékű fajlagos megmaradó kiegyensúlyozatlansági hibáig kiegyensúlyozni; b. Az a. alatt meghatározott gépek használtára tervezett vagy módosított 'kijelzőfejek'. Műszaki megjegyzés: A 'kijelző fejeket' sokszor kiegyensúlyozó műszerként ismerik. | 2B119 |

I.A2.004 | A 2B225 alatt meghatározottaktól eltérő távirányítású manipulátorok, amelyek alkalmasak radiokémiai elválasztási műveleteknél és forró kamrákban végzett távirányítású tevékenységre, és amelyek rendelkeznek az alábbi jellemzők valamelyikével: a. Képesek benyúlni 0,3 m vagy nagyobb falvastagságú forró kamrába (falon keresztüli művelet); or b. Képesek átnyúlni 0,3 m vagy annál vastagabb kamrafalú forró kamrába a tetőn keresztül (át a fal felett művelet). Műszaki megjegyzés: A távmanipulátorok az emberi műveletet viszik át egy távoli karra és végszerelvényre. They may be of master/slave type or operated by joystick or keypad. | 2B225 |

I.A2.005 | 400 oC feletti üzemelésre alkalmas szabályozott atmoszférájú hőkezelő kemencék vagy oxidáló kemencék Megjegyzés: Ez a termék nem foglalja magában a görgősoros vagy kocsis alagútmedencéket, a szállítószalagos alagútkemencéket, a toló típusú kemencéket vagy a kocsis kemencéket, melyeket kimondottan üveggyártásra, asztalikerámia- és építőkerámia gyártására terveztek. | 2B226 2B227 |

I.A2.006 | Használaton kívül |

I.A2.007 | A 2B230 alatt meghatározottaktól eltérő „nyomás távadók”, amelyek képesek a 0–200 kPa nyomástartomány bármely pontján az abszolút nyomás mérésére, és rendelkeznek mindkét alábbi jellemzővel: a. „Urán-hexafluorid (UF6) által okozott korróziónak ellenálló anyagból” készült, vagy azzal védett nyomásérzékelő elemek, és b. Rendelkeznek az alábbi jellemzők egyikével: 1. 200 kPa alatti teljes mérési skála, és a teljes skálára vetítve ± 1 %-nál nagyobb ’pontosság’; vagy 2. 200 kPa vagy afeletti mérési skála, és 2 kPa-nál nagyobb ’pontosság’. Műszaki megjegyzés: A 2B230 alkalmazásában a ’pontosság’ magában foglalja a nem linearitást, a hiszterézist és a környezeti hőmérsékleten való ismételhetőséget. | 2B230 |

I.A2.008 | Folyadék/folyadék extrakciós berendezések (keverő-ülepítők, pulzációs oszlopok, extrakciós centrifugák); továbbá az ilyen berendezésekhez tervezett folyadékelosztók, gőzelosztók vagy folyadékgyűjtők, ahol a feldolgozott vegyszerrel (vegyszerekkel) közvetlenül érintkező valamennyi felület az alábbi anyagok bármelyikéből készült: a. 25 súlyszázaléknál több nikkelt és 20 súlyszázaléknál több krómot tartalmazó ötvözetek; b. Fluort tartalmazó polimerek; c. Üveg (beleértve a vitrit vagy zománc bevonatot, vagy az üvegbélést); d. Grafit vagy ’széngrafit’; Nikkel vagy 40 tömegszázaléknál több nikkelt tartalmazó ötvözetek; f. Tantál vagy tantálötvözetek; g. Titán vagy titánötvözetek; h. Cirkónium vagy cirkóniumötvözetek; vagy i. Rozsdamentes acél. Műszaki megjegyzés: A ’széngrafit’ amorf szén és grafit olyan keveréke, amelynek a grafittartalma legalább 8 súlyszázalék. | 2B350.e |

I.A2.009 | A 2B350d alatt meghatározottaktól eltérő ipari berendezések és alkatrészek, az alábbiak szerint: 0,05 m2-nél nagyobb, de 30 m2-nél kisebb hőátadó felülettel rendelkező hőcserélők vagy kondenzátorok; továbbá az ilyen hőcserélőkhöz vagy kondenzátorokhoz tervezett csövek, lemezek, tekercsek vagy blokkok (magok), ha a folyadékkal (folyadékokkal) közvetlenül érintkező valamennyi felület az alábbi anyagok bármelyikéből készült: a. 25 súlyszázaléknál több nikkelt és 20 súlyszázaléknál több krómot tartalmazó ötvözetek; b. Fluort tartalmazó polimerek; c. Üveg (beleértve a vitrit vagy zománc bevonatot, vagy az üvegbélést); d. Grafit vagy ’széngrafit’; | 2B350.d. |

e. Nikkel vagy 40 súlyszázaléknál több nikkelt tartalmazó ötvözetek; f. Tantál vagy tantálötvözetek; g. Titán vagy titánötvözetek; h. Cirkónium vagy cirkóniumötvözetek; i. Szilíciumkarbid; j. Titánkarbid; vagy k. Rozsdamentes acél. Megjegyzés: Ez a termék nem vonatkozik a járműhűtőkre. Műszaki megjegyzés: A tömítésekhez és szigetelésekhez, valamint az egyéb zárófunkciókhoz felhasznált anyagok nem határozzák meg a hőcserélő ellenőrzési státuszát. |

I.A2.010 | A 2B350.i alatt meghatározottaktól eltérő, maró hatású folyadékokhoz használható többszörös tömítésű szivattyúk és tömítés nélküli szivattyúk, az ilyen szivattyúkhoz tervezett házak (szivattyúházak), előformált szivattyúbélések, keverőlapátok, rotorok vagy sugárszivattyú fúvókák, amelyekben a feldolgozott vegyszerrel (vegyszerekkel) közvetlenül érintkező valamennyi felület a következő anyagok bármelyikéből készült: a. 25 súlyszázaléknál több nikkelt és 20 súlyszázaléknál több krómot tartalmazó ötvözetek; b. Kerámiák; c. Ferroszilícium; d. Fluort tartalmazó polimerek; e. Üveg (beleértve a vitrit vagy zománc bevonatot, vagy az üvegbélést); f. Grafit vagy ’széngrafit’; g. Nikkel vagy 40 súlyszázaléknál több nikkelt tartalmazó ötvözetek; h. Tantál vagy tantálötvözetek; i. Titán vagy titánötvözetek; j. Cirkónium vagy cirkóniumötvözetek; k. Nióbium (kolumbium) vagy nióbium ötvözetek; l. Rozsdamentes acél; m. Alumíniumötvözet; n. Gumi. Műszaki megjegyzések: A tömítésekhez és szigetelésekhez, valamint az egyéb zárófunkciókhoz felhasznált anyagok nem határozzák meg a szivattyú ellenőrzési státuszát. A „gumi” kifejezés magában foglal mindenfajta természetes és szintetikus gumit. | 2B350.i |

I.A2.011 | A 2B352.c. alatt meghatározottaktól eltérő „centrifugális szeparátorok”, amelyek aeroszolképződés nélkül képesek folyamatos elválasztásra, és az alábbi anyagokból készültek: a. 25 súlyszázaléknál több nikkelt és 20 súlyszázaléknál több krómot tartalmazó ötvözetek; b. Fluort tartalmazó polimerek; c. Üveg (beleértve a vitrit vagy zománc bevonatot, vagy az üvegbélést); d. Nikkel vagy 40 súlyszázaléknál több nikkelt tartalmazó ötvözetek; e. Tantál vagy tantálötvözetek; f. Titán vagy titánötvözetek; vagy g. Cirkónium vagy cirkóniumötvözetek. Műszaki megjegyzés: A 'centrifugális szeparátorok' magukban foglalják a dekantereket is. | 2B352.c. |

I.A2.012 | A 2B352.d. alatt meghatározottaktól eltérő nikkel vagy 40 tömegszázaléknál több nikkelt tartalmazó ötvözetből készült, szinterezett fémszűrők. | 2B352.d. |

I.A2.013 | A 2B009, a 2B109 vagy a 2B209 alatt meghatározottaktól eltérő centrifugális vagy megfolyatásos formázógépek, és a kifejezetten e gépek számára tervezett alkatrészek. Műszaki megjegyzés: E tétel alkalmazásában a centrifugális és a megfolyatásos formázás funkcióját kombináló gépeket megfolyatásos formázógépeknek kell tekinteni. | 2B009 2B109 2B209 |

I.A2.014 | A 2B350 vagy 2B352 alatt meghatározottaktól eltérő felszerelése és reagensek az alábbiak szerint: a. kórokozó „mikroorganizmusok” vagy vírusok kultiválására tenyésztésére vagy méreganyag-termelésre alkalmas fermentorok, aeroszolok felszabadítása nélkül, legalább 10 l összkapacitással; b. keverőszerkezetek a fenti bekezdésben említett fermentorokhoz; Műszaki megjegyzés: A fermentorokhoz tartoznak a bioreaktorok, a kemosztátok és a folyamatos áramú rendszerek is. c. Laboratóriumi berendezések az alábbiak szerint: 1. Polimeráz láncreakció (PCR) berendezés, 2. genetikai szekvenálási felszerelés, 3. genetikai szintetizálók, 4. elektroporációs berendezés, 5. a fenti I.A2.014.c1–4 alatt említett felszerelésekhez kapcsolódó különleges reagensek; d. ipari vagy laboratóriumi biológiában folyamatos szűréshez használt szűrők, mikroszűrők, nanoszűrők vagy ultraszűrők, kivéve az orvosi célokra vagy tiszta víz előállításának céljára speciálisan kialakított vagy módosított, valamint az EU, illetve az ENSZ által hivatalosan támogatott projektek keretében használandó szűrőket; e. ultracentrifugák, valamint ezekhez való rotorok és adapterek; f. fagyasztva szárító berendezés. | 2B350, 2B352 |

I.A2.015 | A 2B005, 2B105 vagy 3B001.d alatt meghatározottaktól eltérő, a fémborítások leválasztására szolgáló alábbi felszerelés és ennek speciálisan kialakított alkatrészei és tartozékai: a. berendezés gőzfázisból történő kémiai rétegelőállításhoz (CVD); b. berendezés gőzfázisból történő fizikai rétegelőállításhoz (PVD); c. gyártóberendezés indukciós hevítéssel vagy ellenállásfűtéssel történő bevonáshoz. | 2B005, 2B105, 3B001.d |

I.A2.016 | 0,5 m3-nél (500 liter) nagyobb teljes belső (geometrikus) térfogatú, keverővel ellátott vagy keverő nélküli nyitott tartályok vagy konténerek, ahol a feldolgozott vagy a bennük levő vegyszerrel (vegyszerekkel) közvetlenül érintkező valamennyi felület az alábbi anyagok bármelyikéből készült: a. 25 súlyszázaléknál több nikkelt és 20 súlyszázaléknál több krómot tartalmazó ötvözetek; b. Fluort tartalmazó polimerek; c. Üveg (beleértve a vitrit vagy zománc bevonatot, vagy az üvegbélést); d. Nikkel vagy 40 súlyszázaléknál több nikkelt tartalmazó ötvözetek; e. Tantál vagy tantálötvözetek; f. Titán vagy titánötvözetek; g. Cirkónium vagy cirkóniumötvözetek; h. Nióbium (kolumbium) vagy nióbium ötvözetek; i. Rozsdamentes acél; g. Faanyag; k. Gumi. Műszaki megjegyzés: A „gumi” kifejezés magában foglal mindenfajta természetes és szintetikus gumit. | 2B350 |

ELEKTRONIKA

I.A3. Áruk

Szám | Leírás | Kapcsolódó termék a 428/2009/EK rendelet I. mellékletéből |

I.A3.001 | A 0B001.j.5. vagy a 3A227 alatt meghatározottaktól eltérő nagyfeszültségű, egyenáramú tápegységek, amelyek az alábbi mindkét jellemzővel rendelkeznek: a. Képesek 8 óra időtartamon át folyamatosan 10 kV vagy annál nagyobb feszültség előállítására, 5 kW vagy annál nagyobb kimenő teljesítménnyel, sweepinggel vagy a nélkül; valamint b. Áramerősség- vagy feszültségstabilitásuk négy óra időtartam alatt jobb, mint 0,1 %. | 0B001.j.5. 3A227 |

I.A3.002 | A 0B002.g. vagy a 3A233 alatt meghatározottaktól eltérő tömegspektrométerek, amelyek képesek 200 atomtömeg-egységnyi vagy annál nagyobb tömegű ionok mérésére, és felbontóképességük jobb, mint 2 rész a 200-ban, valamint a hozzájuk tartozó ionforrások, az alábbiak szerint: a. Induktív csatolású plazma-tömegspektrométerek (ICP/MS); b. Parázsfénykisüléses tömegspektrométerek (GDMS); c. Hőionizációs tömegspektrométerek (TIMS). | 0B002.g 3A233 |

d. Elektronbombázásos tömegspektrométerek, amelyek forráskamrája „UF6-nak (urán-hexafluoridnak) ellenálló anyagból” készült, vagy azzal vonták be; e. Molekulasugár-tömegspektrométerek, amelyek rendelkeznek az alábbi jellemzők valamelyikével: 1. Forráskamrájuk rozsdamentes acélból, vagy molibdénből készült, illetve azzal vonták be, és hidegcsapdával rendelkeznek, amely képes 193 K-re (–80 °C) vagy annál alacsonyabb hőmérsékletre hűteni; vagy 2. Forráskamrájuk UF6-nak (urán-hexafluoridnak) ellenálló anyagból készült, vagy azzal vonták be; f. Aktinidákhoz vagy aktinida-fluoridokhoz tervezett mikrofluorozó ionforrással ellátott tömegspektrométerek. |

I.A3.003 | A 0B001.b.13 vagy a 3A225 alatt meghatározottaktól eltérő, az alább felsorolt valamennyi tulajdonsággal rendelkező frekvenciaváltók vagy generátorok, valamint a kifejezetten azokhoz tervezett alkatrészek és szoftverek: a. Többfázisú kimenet, amely képes 40 W vagy annál nagyobb teljesítmény leadására; b. Képesek a 600Hz és 2 000 Hz közötti frekvenciatartományban üzemelni; valamint c. A frekvenciastabilitás jobb (kisebb), mint 0,1 %. Műszaki megjegyzések: 1. A frekvenciaváltók konverter, inverter, generátor, elektronikus tesztberendezés, AC tápegység, változtatható sebességű motormeghajtó vagy változtatható frekvenciájú meghajtó néven is ismertek. 2. Az e cikk tekintetében meghatározott funkciók az alábbi néven forgalmazott egyes berendezések esetében is teljesülhetnek: elektronikus tesztberendezés, AC tápegység, változtatható sebességű motormeghajtó vagy változtatható frekvenciájú meghajtó. | 0B001.b.13. 3A225 |

I.A3.004 | Fémek vagy ötvözetek elemi összetevőinek az anyag kémiai lebontásával nem járó indikatív tesztelésére vagy kvantitatív elemzésére tervezett, spektrométerek és diffraktométerek. |

SZENZOROK ÉS LÉZEREK

I.A6. Áruk

Szám | Leírás | Kapcsolódó termék a 428/2009/EK rendelet I. mellékletéből |

I.A6.001 | Ittrium-alumínium-gránát (YUG) rudak. |

I.A6.002 | A 6A002 vagy a 6A004.b alatt meghatározottaktól eltérő optikai berendezések és alkatrészek, az alábbiak szerint: Infravörös optikák a 9–17 μm közötti hullámhossz-tartományban és azok alkatrészei, beleértve a kadmium-tellurid (CdTe) alkatrészeket is. | 6A002 6A004.b. |

I.A6.003 | A 6A004.a, 6A005.e vagy 6A005.f. alatt meghatározottaktól eltérő hullámfront korrektorrendszerek 4 mm-nél nagyobb átmérőjű lézersugárral való használatra, és a kifejezetten ezekhez tervezett alkatrészek, többek között irányítórendszerek, fázisfront érzékelők és „deformálható tükrök”, beleértve a bimorf tükröket is. | 6A004.a. 6A005.e. 6A005.f. |

I.A6.004 | A 0B001.g.5, 6A005 és/vagy 6A205.a. alatt meghatározottaktól eltérő argonion-„lézerek”, amelyek átlagos kimenő teljesítménye legalább 5 W. | 0B001.g.5. 6A005.a.6. 6A205.a. |

I.A6.005 | A 0B001.g.5., 0B001.h.6. vagy 6A005.b. alatt meghatározottaktól eltérő félvezető „lézerek” és azok alkatrészei, az alábbiak szerint: a. Egyedi félvezető „lézerek”, amelyek kimeneti teljesítménye egyenként meghaladja a 200 mW-ot, 100-nál nagyobb számban; b. Félvezető „lézer”-tömbök, amelyek kimeneti teljesítménye meghaladja a 20 W-ot. Megjegyzések: 1. A félvezető „lézereket” általában „lézer”-diódáknak nevezik. 2. Ez a szám nem vonatkozik az 1,2–2,0 μm hullámhossz-tartományba eső "lézer"-diódákra. | 0B001.g.5. 0B001.h.6. 6A005.b. |

I.A6.006 | A 0B001.h.6. vagy 6A005.b alatt meghatározottaktól eltérő hangolható félvezető „lézerek” és hangolható félvezető „lézer”-tömbök, amelyek hullámhossza 9 és 17 μm közötti, valamint olyan félvezető „lézer”-tömbök, amelyek legalább egy ilyen hullámhosszú hangolható félvezető „lézer”-tömböt tartalmaznak. Megjegyzés: A félvezető „lézereket” általában „lézer”-diódáknak nevezik. | 0B001.h.6. 6A005.b. |

I.A6.007 | A 0B001.g.5., 0B001.h.6. vagy 6A005.c.1. alatt meghatározottaktól eltérő „hangolható” szilárdtest „lézerek” és a kifejezetten ezekhez tervezett alkatrészek, az alábbiak szerint: a. Titán-zafír lézerek, b. Alexandrit lézerek. | 0B001.g.5. 0B001.h.6. 6A005.c.1. |

I.A6.008 | A 6A005.c.2.b. alatt meghatározottaktól eltérő neodímiumadalékos (nem üveg) „lézerek”, amelyek kimenő hullámhossza meghaladja az 1,0 μm -t, de nem haladja meg az 1,1 μm -t és kimenő energiája meghaladja az 10 J/impulzus értéket. | 6A005.c.2.b. |

I.A6.009 | Akusztikai-optikai alkatrészek, az alábbiak szerint: a. Képállító csövek és félvezető képalkotó eszközök, amelyek impulzusismétlődési frekvenciája nem kisebb 1 kHz-nél; b. Impulzusismétlődési-frekvencia tápok; c. Pockel-cellák. | 6A203.b.4. |

I.A6.010 | A 6A203.c. alatt meghatározottaktól eltérő, sugárzásálló kamerák vagy azok lencséi, amelyeket kifejezetten sugárzásállónak terveztek vagy minősítettek, és amelyek üzemi károsodás nélkül képesek 5 × 103 Gy (szilícium) (5 × 106 rad [szilícium]) sugárzásnak ellenállni. Műszaki megjegyzés: A Gy (Si) mértékegység árnyékolatlan szilícium minta Joule per kilogrammban megadott energiaelnyelésére vonatkozik, ha azt ionizáló sugárzásnak teszik ki. | 6A203.c. |

I.A6.011 | A 0B001.g.5, 6A005 és/vagy 6A205.c. alatt meghatározottaktól eltérő hangolható, impulzusüzemű festéklézer-erősítők és oszcillátorok, amelyek rendelkeznek a következő jellemzők mindegyikével: a. 300–800 nm közötti hullámhosszon üzemelnek; b. 10 W-nál nagyobb, de 30 W-nál kisebb átlagos kimenő teljesítményűek; c. Ismétlési frekvenciájuk kisebb, mint 1 kHz; valamint d. Impulzusszélességük kisebb, mint 100 ns. Megjegyzés: Ez a szám nem vonatkozik az egyfrekvenciás oszcillátorokra. | 0B001.g.5. 6A005 6A205.c. |

I.A6.012 | A 0B001.h.6., 6A005.d. or 6A205.d. alatt meghatározottaktól eltérő pulzációs szén-dioxid-„lézerek”, amelyek rendelkeznek a következő jellemzők mindegyikével: a. 9 és 11 μm közötti hullámhosszon üzemelnek; b. Ismétlési frekvenciájuk kisebb, mint 250 Hz; c. 100 W-nál nagyobb, de 500 W-nál kisebb átlagos kimenő teljesítményűek; valamint d. Impulzusszélességük kisebb, mint 200 ns. | 0B001.h.6. 6A005.d. 6A205.d. |

NAVIGÁCIÓ ÉS REPÜLÉSI ELEKTRONIKA

I.A7. Áruk

Szám | Leírás | Kapcsolódó termék a 428/2009/EK rendelet I. mellékletéből |

I.A7.001 | Inerciális navigációs rendszerek, valamint a kifejezetten ezekhez tervezett alkatrészek, az alábbiak szerint: a. Inerciális navigációs rendszerek, amelyeket a Wassenaari Megállapodás valamely részes államának polgári hatóságai „polgári repülőgépeken” történő használatra minősítettek, valamint a kifejezetten ezekhez tervezett alkatrészek, az alábbiak szerint: 1. „Repülőeszközök”, földi járművek, vízi járművek (felszíni vagy vízalatti), „űrrepülőgépek” irányítására, vezérlésére és szabályozására tervezett inerciális navigációs rendszerek (INS) (csuklós és leszíjazott) és inerciális berendezések és a kifejezetten ezekhez tervezett alkatrészek, amelyek rendelkeznek a következő jellemzők bármelyikével: a. Normál beállítás esetén az (inerciamentes) navigálási hiba 0,8 tengeri mérföld/óra ’cirkuláris hibavalószínűség’ (CEP) vagy kevesebb (jobb); vagy b. 10 g fölötti lineáris gyorsulásra határozták meg; | 7A001 7A003 7A101 7A103 |

2. A globális navigációs műholdrendszerekbe (GNSS) vagy az „adatalapú referencia navigációba” (DBRN) beágyazott hibrid inerciális navigációs rendszerek a helyzethez, vezérléshez vagy irányításhoz, amelynél normál beállítás után, a GNSS vagy „DBRN” maximum négy percre történő elvesztése esetén az INS navigációs helyzetpontosság kisebb (jobb) mint 10 m ’cirkuláris hibavalószínűség’ (CEP); 3. Az irányszög, az irány vagy az északi irány meghatározásához használt inerciális berendezések, illetve a kifejezetten ezekhez tervezett alkatrészek, amelyek rendelkeznek a következő tulajdonságok bármelyikével: a. Az irányszög, irány vagy északi iránynak a 45. szélességi fokon 6 szögperc négyzetes középérték (rms) vagy annál annál nagyobb pontossággal való meghatározásához tervezték; or b. Üzemen kívül legalább 1 msec ideig tartó, legalább 900 g-s ütésállósági szintre tervezték. |

b. Kifejezetten polgári térképezési célra tervezett, inerciális berendezéseket tartalmazó teodolitrendszerek, amelyeket az irányszög, irány vagy északi iránynak a 45. szélességi fokon 6 szögperc négyzetes középértékkel (rms) egyenlő vagy annál kevesebb (jobb) pontossággal való meghatározásához terveztek, valamint a kifejezetten ezekhez tervezett alkatrészek. c. A 7A001 vagy 7A101 alatt leírt gyorsulásmérőket alkalmazó inerciális vagy más berendezések, ha ezeket a gyorsulásmérőket kifejezetten MWD (Measurement While Drilling – mérés fúrás közben) érzékelőként történő felhasználásra fejlesztették ki vagy tervezték, fúrt kutak üzemeltetéséhez kapcsolódó felhasználás céljából. |

Megjegyzés: Az a.1. és a.2. alatti paramétereket a következő környezeti feltételekkel kell alkalmazni: 1. Mindhárom egymásra merőleges tengely esetében a bemeneti véletlenszerű vibráció 7,7 g négyzetes középérték (rms) teljes magnitúdóval az első félórában és a tengelyenkénti másfél órás teljes tesztidőtartam során, ha a véletlenszerű vibráció megfelel a következőknek: a. 0,04 g2/Hz értékű állandó spektrális (PSD) teljesítménysűrűség a 15–1000 Hz frekvenciatartományban; valamint |

b. A PDS az 1 000-től 2 000 Hz-ig terjedő frekvenciatartományban, a frekvencia függvényében 0,04 g2/Hz-ről 0,01 g2/Hz-re csökken; 2. A legyezési és orsózási sebesség legalább + 2,62 radián/s (150 deg/s); vagy 3. A fenti 1. vagy 2. pontnak megfelelő nemzeti szabvány szerint. |

Műszaki megjegyzések: 1. Az a.2. olyan rendszerekre utal, amelyekben egy INS és más független navigációs segédeszközök vannak beépítve egyetlen (beágyazott) egységben a javított teljesítmény elérése érdekében. 2. ’Cirkuláris hibavalószínűség’ (CEP) – Egy kör alakú normál eloszlásban annak a körnek a sugara, amelybe az elvégzett egyedi mérések 50 %-a esik, vagy annak a körnek a sugara, amelyben 50 % az előfordulás valószínűsége. |

LÉGTÉR ÉS HAJTÓRENDSZEREK

I.A9. Áruk

Szám | Leírás | Kapcsolódó termék az 428/2009/EK rendelet I. mellékletéből |

I.A9.001 | Robbanócsavarok. |

I.A9.002 | „Légijárművek” vagy „levegőnél könnyebb járművek” hajtásához tervezett vagy átalakított (például axiális dugattyús vagy forgódugattyús típusú) belsőégésű motorok és kifejezetten ezekhez tervezett alkatrészek. | - |

I.A9.003 | A 9A115 alatt meghatározottaktól eltérő teherautók, amelyek egynél több hajtott tengellyel és 5 tonnát meghaladó raksúllyal rendelkeznek. Megjegyzés: Ez a termék magában foglalja a lapos pótkocsit, a félpótkocsit és más pótkocsikat. | 9A115 |

B. SZOFTVER

Szám | Leírás | Kapcsolódó termék az 428/2009/EK rendelet I. mellékletéből |

I.B.001 | Az A. részben (Áruk) felsorolt cikkek fejlesztéséhez, előállításához vagy felhasználásához szükséges szoftver. |

C. TECHNOLÓGIA

Szám | Leírás | Kapcsolódó termék az 428/2009/EK rendelet I. mellékletéből |

I.C.001 | Az A. részben (Áruk) felsorolt cikkek fejlesztéséhez, előállításához vagy felhasználásához szükséges technológia. |

[1] HL L 322., 2006.11.22., 32. o.